description: В неделната рубрика "Четиво" публикуваме откъс от "Бежанци пред прага на Европа" - най-новата книга на големия полски социолог проф. Зигмунд Бауман, издадена от "Изток-Запад". Преводът от английски е на Юлия Гешакова, оформлението на корицата - на Марио Йорданов.

title: Откъс от "Бежанци пред дверите на Европа" на Зигмунд Бауман

maintext:
Илюстрация: Марио Йорданов [Издателство]
В неделната рубрика "Четиво" публикуваме откъс от най-новата книга на големия полски социолог проф. Зигмунд Бауман "Бежанци пред прага на Европа" (2016 г), издадена у нас от "Изток-Запад". Преводът от английски е на Юлия Гешакова, оформлението на корицата - на Марио Йорданов.Призрак броди из земите на демокрацията – призракът на силния лидер. Както Робърт Райх пише в статията си "Доналд Тръмп и бунтът на изплашената класа", този призрак (в конкретния случай предрешен като Доналд Тръмп, макар че се е появявал във всякакви местни – традиционни или национални – одежди) е роден (така, както Афродита е излязла от бурните вълни на Егейско море) от тревогата, обзела "великата американска средна класа", която сега е изправена през изключително голяма опасност да "изпадне в мизерия":Две трети от американците живеят от заплата до заплата. Повечето от тях рискуват всеки миг да изгубят работата си. Много от тях са част от набъбващия контингент на "работната ръка при поискване" – наемат ги само когато са необходими и получават заплата, каквато им дават и когато им я дават. Но ако не плащат редовно наема или ипотеката си, ако не могат да си купят храна или най-необходимото, те ще изгубят почва под краката си.Тези "две трети от американците" сякаш са принудени да ходят по море, разлюляно от насрещни ветрове като Галилейското море в Евангелието от Матей. Според това евангелие да ходиш по водата е възможно единствено когато вярваш – но в кого да повярва "изплашената класа" на Райх? "Мрежите за социална защита са целите в дупки. Повечето от онези, които остават без работа, нямат право дори на обезщетение за безработни. Правителството не защитава работните им места, които или са прехвърляни в Азия, или се заемат от нелегални работници." Райх цитира изследване на Мартин Гилънс и Бенджамин Пейдж, които на базата на 1799 резолюции на Конгреса установяват, че "желанията на средния американец очевидно оказват минимално, почти нулево, статистически пренебрежимо влияние върху публичната политика". Нищо чудно, че все повече представители на някога "великата", а сега "изплашена" американска средна класа винят правителството не толкова за това, че е некомпетентно, колкото че "не го е грижа. Правителството служи на богаташите и на големците". Нищо чудно, че те са "готови да подкрепят силен лидер, който им обещава да ги закриля в цялата тази неразбория; който няма да допусне работни места да бъдат прехвърляни в чужбина, ще постави Уолстрийт намясто, ще даде урок на Китай, ще изгони всички онези, които са нелегално в страната, и няма да допусне терористи да проникнат в Америка. Силен лидер, който ще възвърне величието на Америка – което всъщност означава, че ще даде възможност на средния американец отново да се почувства в безопасност".Да вярваме във всемогъществото на силния лидер, казва Райх, е "невъзможна мечта" и Тръмп спечели това доверие с "фокуснически номера". Райх, разбира се, е прав и за едното, и за другото. Но сплотяването на "изплашената класа" около фокусник, който ги кара да повярват в "невъзможните мечти", с които ги залъгва, не е непременно предопределено и неизбежно. Отговорът на въпроса, зададен неотдавна от Джоузеф М. Шуорц, професор по политически науки в Университета "Темпъл", "ще последват ли застрашените от обедняване бели представители на средната и работническата класа расистките и националистическите политики на Тръмп и Чаената партия (които твърдят, че бедните цветнокожи се ползват с незаслужени предимства) или ще се вдигнат на бунт срещу корпоративните елити, виновни за разоряването на техните общности", не е предрешен. Както посочва Шуорц, допитване до общественото мнение, направено от "Ню Йорк Таймс" и "Си Би Ес Нюз" малко преди речта на Бърни Сандърс за демократическия социализъм в Джорджтаунския университет на 19 ноември 2015 г., според което 56% от избирателите, гласували в първичните избори на Демократическата партия, имат положително мнение за социализма, а 29% отрицателно, ни дава основание да предположим, че "повечето от анкетираните свързват капитализма с неравенство, огромни студентски заеми и застой в пазара на труда. Според тях социализмът е по-егалитарно и по-справедливо общество". При сегашното си незавидно положение "изплашената класа" (или, ако използваме определението на Ги Стандинг, все по-многобройният – и в Америка, и в Европа, прекариат) може да избира между две политически опции. Първата е да заложи на силен лидер; втората – на силни хора.Засега обаче първата опция има далеч по-големи шансове да бъде предпочетена – и за това има ред причини.Големият руски философ Михаил Бахтин казва, че всяка земна власт се храни и черпи сили, като префасонира вродения и присъщ на всеки човек "космичен страх" –...страха пред неизмеримо голямото и неизмеримо могъщото; пред звездните небеса, величието на планините и морето; страха от космически сътресения и природни бедствия, който откриваме в древните митологии, възгледи, системи от образи, в самите езици и в начините на мислене, свързани с тях... Този космичен страх, който в същността си не е мистичен в прекия смисъл на това определение (тъй като е страх пред материално огромната и материално необхватната мощ) се използва от всички религиозни системи, за да потискат личността и нейното съзнание...– в една негова измислена, изкуствена "официална" разновидност. Това префасониране естествено служи на интересите на силните на деня; но това нямаше да е така, ако то едновременно не смекчаваше един иначе непоносим ужас и по този начин не правеше обикновения човешки живот не толкова невъзможен за живеене, свеждайки "безкрайното и вечното" до мярката на ограничените човешки умствени и прагматични способности. Ето какво писах в книгата си "В търсене на политиката" по повод становището на Бахтин, че космичният страх е "прототип на тривиалната земна власт, която обаче е превърнала първичния си прототип в официален страх от човешката – но не изцяло човешка – власт, създадена от човека, но надхвърляща човешката способност да ѝ противостои":...за разлика от космичния си прототип официалният страх трябваше да бъде, и наистина бе, изкуствено създаден – замислен, направен "по мярка"... В законите, които Мойсей известява на народа на Израил, отеква грохотът от висините на Синайската планина. Но законите просто и ясно казват онова, за което грохотът застрашително и следователно смущаващо, ужасяващо и в крайна сметка сковаващо намеква. Законите дават отговори, за да не бъдат задавани повече въпроси.


description: Съвременните измерения на най-древната професия.

title: На път: И нека, който е безгрешен, пръв хвърли камък...

maintext:
Фотограф: Татяна Димитрова
Фотограф: Татяна Димитрова
Фотограф: Татяна Димитрова
Фотограф: Татяна Димитрова
Фотограф: Татяна Димитрова
Фотограф: Татяна Димитрова
Фотограф: Татяна Димитрова
Фотограф: Татяна Димитрова
Фотограф: Татяна Димитрова
Една от задължителните атракции на Амстердам е кварталът с червените фенери. Докато не го е посетил, човек си мисли, че той е просто едно по-малко или повече не особено безопасно място, където край кабинките на проститутките се навъртат съмнителни типове - вероятно техни сводници.Попаднал веднъж на това място посетителят не може да се въздържи да се връща всеки ден докато е в Амстердам, за да се лута из улиците, набраздени от каналите на града.Естествено, най-любопитно за новопристигналите е да се разходят покрай кабинките, зад чиито стъклени врати се предлагат услугите на най-древната професия. Дали заради това или заради публичния имидж на страната в това отношение много хора смятат, че там открай време професията е напълно легална.Представата за нея драматично се променя след визита в малкия музей, естествено в същия квартал, и не толкова далеч от старата църква (вече недействаща), подът на която е осеян с надгробни плочи, сред които и тази на съпругата на Рембранд - Саския.В полукръг около църквата (която сега е музей) са разположени някои от стаите на дамите (общо 300). Неизменно на всяка врата има надпис, който предупреждава, че снимките са забранени, а взиращите се по-упорито представители на мъжкия пол неизменно получават оферта на момента от дамата зад стъклото, която може да се усмихва изкусително, а може и да отвори вратата за директни преговори.Властите се опитват да намалят витрините точно на площада около църквата, които в момента са 35, като настанят там заведения. Едно от тях носи знаменателното име Quartier Poutain по аналогия с името на така наречения латински квартал в Париж - Quartier Latin.В същото време на въпросния площад има статуя на жена с надпис: "Уважавайте секс работниците от целия свят". Близо до входа на църквата на паважа се вижда бронзов постамент от анонимен творец, показващ ръце, обхванали дамски бюст.Зад църквата пък има информационен център за проституцията, който дава подробности на хората за тази професия от гледна точка на упражняващите я.А замисляли ли сте се някога какво е да сте зад стъклото, подложени на погледи, пълни със смях, неразбиране, насмешка, презрение и какво ли още не? Тази възможност дава споменатия вече музей чрез едно от съоръженията си. Гледната точка веднага се променя, когато поемеш всички тези погледи върху себе си.Тук посетителите могат да видят различни видове интериор от стаите на жените, който е недостъпен като гледка при повечето от кабините, които от улицата изглеждат пусти малки пространства, оборудвани със стол за бар и с радиатор на стената.Някои от кабините са празни и се дават под наем. За целодневното им ползване се плащат около 150 евро наем.Това е най-старият квартал на града, възникнал някъде през 14 век. Това, което оформя бизнеса на проституцията в Амстердам, е постоянното присъствие на моряци, които търсят забавление, веднъж акостирали в пристанищния град. Началото на тази професия тук е поставено според официалните данни през 15 век. Тогава проституцията не е била забранена, но против закона е било посещението на проститутки. Век по-късно обаче забраната влиза в сила след като градът става католически. Жените са заплашени с изгонване от града, но хората си затваряли очите за съществуването им.В края на 17 в. проституиращите в Амстердам са вече около хиляда. А тогава най-големият им проблем са били полово пренасяните болести, които заради липсата на кондоми по онова време, нерядко водели до фатален край.Първата половина на следващия век минава през засилен морализъм и открито презрение към проститутките, но от средата му вече на тях се гледа като на упражняващи професия. Появяват се и луксозни по интериор публични домове. В края на века идва и френската окупация, която се опитва да въведе ред в този бранш като го легализира и изисква заетите в него да се регистрират. Така бил въведен и медицински преглед в полицията два пъти седмично, за да се ограничи предаването на болести. Здравите са получавали червени карти, а заразените - бели. Втората група получавала безплатно лечение и забрана за работа.През 19 век се появяват християнски организации, които се опитват да променят морала на проститутките и вечер ходят да четат библейски текстове пред витрините. Това довело до известни забрани в града, но в крайна сметка не и пълни. Забранени били и публичните домове в различни периоди и така се стигнало до днешните "прозорци".В ново време през 1956 г. няколко проститутки в града са убити и тогава започва кампания, включително и в медиите, професията да се легализира. Така тя става напълно законна едва през 2000 г. По-късно самите жени създават свой професионален съюз.В тематичния музей има малък мемориал на убитите по време на работа проститутки. Много от тези убийства остават неразкрити.Едно кътче пак там припомня библейския текст за блудницата, по която Христос призовава пръв да хвърли камък този, който е безгрешен. В него посетители имат възможност да напишат на листчета свои сексуални прегрешения. Има доста.Този квартал на Амстердам вероятно привлича може би най-много туристи, не само по тази причина. Тук има множество приятни места да тестваш някоя от местните бири, тук са кофи шоповете, тук е музеят на марихуаната, тук са тематичните развлекателни заведения, пред които обичайна гледка е опашка от чакащи да видят секс игри на живо азиатци, и същевременно място с по-намален автомобилен и велосипеден трафик. Както знаят всички посетили вече холандската столица последното е източник на много повече опасности. А местните велосипедисти, на които човек по невнимание навлезе и на сантиметър в пространството, се държат толкова грубо, че нарушителят за момент се чувства точно като у дома си в България - нагрубен на висок глас, а в най-добрия случай гледан много лошо.

fasttext_language: bg


title: Юношеските национали завършиха със загуба квалификациите в Сливен

maintext:
Младежите изиграха най-слабия си мач в квалификациите досега
[LAP.bg]
Юношеският национален отбор на България до 19 години завърши със загуба втория квалификационен кръг за европейското първенство.Българите отстъпиха с 0:1 от Беларус в Сливен, но още преди двубоя си бяха осигурили първото място в групата, а с него и класиране за елитната фаза на пресявките."Лъвовете" изиграха най-слабия си мач в потока и само страхотните изяви на вратаря Даниел Наумов ги спасиха от по-изразителна загуба. Играчът на "Лудогорец" спаси дузина опасни положения и доигра срещата, въпреки че в средата на втората част получи схващане на крака.Гостите атакуваха през целия мач, защото само победа можеше да ги класира напред, и създадоха много положения пред българската врата. В крайна сметка те пробиха защитата на България в 83-ата минута, когато Иван Бахар изскочи зад защитата и с премерен удар прати топката покрай Наумов.Българите могат да съжаляват, че не удържаха равенството до края, тъй като то щеше да им осигури място във втора урна за жребия за предстоящата фаза, а с това и по-лек жребий.Успехът обаче не гарантира класиране на Беларус, тъй като в другия мач от групата имаше драматична развръзка. Дания водеше с 1:0 на Португалия до 79-ата минута, но след това допусна обрат и така иберийците се класираха напред в квалификациите.


title: Ариц Адурис стана най-възрастният голмайстор в историята на Испания

maintext:
Адурис записа поредно впечатляващо постижение в рамките на няколко седмици
Звездата на "Атлетик" (Билбао) Ариц Адурис записа поредното си впечатляващо постижение.35-годишният нападател се превърна в най-възрастния голмайстор в историята на испанския национален отбор.Адуриц се появи като смяна в 60-ата минута на световната квалификация срещу Македония и 25 по-късно оформи крайния успех с 4:0.Точната възраст на нападателя е 35 години и 275 дни, като той подобрява с 50 дни досегашният рекорд на Хосе Мария Пеня от 35 години и 225 дни, който е поставен през 1930 година. Третото място е за легендата Алфредо Ди Стефано, който през 1961 година вкарва на 35 години и 142 дни.Любопитно е, че Адурис получава първата си повиквателна за националния тим, когато е на 29 години.Преди няколко седмици той вкара пет гола за "Атлетик" в един мач от Лига Европа и стана първият играч с подобно постижение в турнира.


description: Разградчани можеха да вземат най-малко една срещу "Арсенал", но допуснаха обрат от 2:0 до 2:3.

title: Моци: Трябва да се защитаваме по-спокойно, за да печелим точки

maintext:
Моци заяви, че предпочита "Лудогорец" да домакинства в Разград
"Изиграхме добър мач, но останахме с празни ръце. Вкарахме два гола, но загубихме. Трябва да се защитаваме по-спокойно, за да започнем да печелим точки. Няма как да вкарваме по десет гола в Шампионската лига, все пак не играем с отбори от трета лига", каза Моци пред bTV Action.
"Съжаляваме, защото пак играхме силно, но не взехме нищо. Сега трябва задължително да победим "Базел", ако искаме да направим нещо", допълни румънският бранител.
Той заяви още, че предпочита "Лудогорец" да играе мачовете си в Разград, а не на Националния стадион "Васил Левски".
Централният бранител на "Лудогорец" Козмин Моци заяви, че отборът трябва да играе по-спокойно в защита, ако иска да печели точки в Шампионската лига.Разградчани можеха да вземат най-малко една срещу "Арсенал", но допуснаха обрат от 2:0 до 2:3


title: Борбата иска финансиране за млади състезатели, за да не стават охранители

maintext:
От федерацията заявиха, че ще има тотално подмладяване на националните отбори и затова не се очакват сериозни успехи на игрите в Токио през 2020 г.
Българската федерация по борба преговаря с Министерството на младежта и спорта за създаване на програма за финансиране на състезатели между 18 и 21 години.Целта е след навършване на пълнолетие младите борци да продължат да се занимават със спорт, вместо да започват работа като охранители."Подготвяме талантливи юноши. В спортните училища и школите те са обезпечени, но след това ги изпускаме. Това е като да сме изорали нивата, да сме я засели с добри семена и когато дойде времето за жътва, да оставим реколтата на гаргите", заяви генералният секретар на БФБ Рахмат Сукра.По думите му това е големият проблем на българската борба. "Щом навършат пълнолетие, състезателите остават на улицата, налага им се да работят най-вече като бодигардове и в повечето случаи се отказват от спорта", каза още Сукра.Ако бъде одобрена програмата, финансирането ще става на базата на постигнатите резултати от състезателите, обясниха от федерацията."Дано да успеем да осъществим програмата. Ако това се случи, можем да се надяваме на успехи на олимпиадата в Токио. Ако обаче държавата не ни осигури средства, тези борци ще отидат да работят като охрана в дискотеката. Това е истината", допълни вицепрезидентът на БФБ Николай Гергов.Според бившия световен шампион при класиците "въпросът не е да се дават просто някакви пари на федерацията", а да се "отпускат целенасочено за конкретни неща".Идеята е финансиране да има за "момчета и момичета, които вече са доказали при подрастващите, че имат голям потенциал и бъдеще". "Такива, които вече печелят медали от европейски и световни първенства", уточни Сукра.От федерацията посочиха още, че сега ще има тотално подмладяване на националните отбори и заради това не се очакват сериозни успехи на игрите в Токио през 2020 г."Съставите ни ще бъдат изцяло подмладени, а предвид това, че олимпийският цикъл вече започна, ние сме изостанали малко в тази посока. Реално е да гледаме към олимпиадата през 2024 г. За тази в Токио не трябва да се заблуждаваме", каза още Сукра.Според отговорника за свободния стил Огнян Макавеев причината за отстъплението на българската борба в последните години са липсата на конкуренция и изостаналата работа на треньорите."В последните години намаляват натоварванията и конкуренцията, а нашите треньори изостават и в методиката. Преди години във всяка категория имаше четирима-петима сравнително равностойни борци, а вторите в категориите можеха да постигнат същите успехи на големи състезания", каза Макавеев.


description: Бисер Киров е български певец и композитор, автор на над 300 песни и носител на десетки награди от български и международни конкурси.

title: Почина певецът Бисер Киров

maintext:
Фотограф: Валентина Петрова
Тази нощ е починал големият български певец Бисер Киров. Това съобщи в официалната си страница във "Фейсбук" певицата Йорданка Христова."Преди минути разбрах,че си отиде и Бисер Киров, мой колега и приятел!!! Божичко,толкова мъка ADIOS", написа Йорданка Христова. "24 часа" цитира близки на изпълнителя, според които певецът е получил мозъчен инсулт.Бисер Киров е български певец и композитор. Роден на 4 септември 1942 година в София. Той завършва журналистика в Софийския университет, а след това се дипломира в специалността музикална режисура в Руската академия за театрално изкуство. Музикалната си кариера започва през 1967 г. като вокален изпълнител с оркестър "Балкантон".Той има над 4 хиляди концерта из Европа, Америка, Азия и Африка, а в началото на 70-те години на 20 век е солист във "Фридрихщадтпаласт" в бившата ГДР. Като композитор има записани над 300 песни на български, руски, немски, чешки, полски и други езици. Извън България, има издадени албуми в СССР, ГДР, Полша, Куба и в западни държави като САЩ и Испания. Носител е на десетки награди от български и международни фестивали.Наред с музикалните си изпълнения, Бисер Киров е режисирал и продуцирал предавания по БНТ, а между 1995 и 2002 г. е продуцент, режисьор и водещ по руските телевизионни канали РТР и ТВ Култура.Носител е на отличията "Заслужил артист на Народна република България" и на почетния знак на президента на България Георги Първанов. През 2009 г. с указ на руския президент Дмитрий Медведев е удостоен със "Заслужил артист на Руската федерация.


description: "Той има правомощието да назначава служебно правителство, но няма правомощие да разпуска Народното събрание", се казва в определението на КС, който обяви за недопустимо искането на Плевнелиев за тълкуване на разпоредба от Конституцията.

title: Конституционният съд: Плевнелиев не може да насрочи извънредни избори

maintext:
Росен Плевнелиев
Фотограф: Юлия Лазарова
яма правомощие да разпуска Народното събрание през последните три месеца от своя мандат
, но може да състави служебно правителство. Това означава, че бъдещият държавен глава Румен Радев ще разпусне сегашното Народно събрание и ще насрочи извънредните парламентарни избори.
Той (действащият държавен глава - бел.ред.) има правомощието да назначава служебно правителство, но няма правомощие д
а разпуска Народното събрание
. Несъмнена е забраната. Нормата е императивна", се казва в определението на съда. В него се посочва, че
правомощието за съставяне на служебно правителство е предоставено на държавния глава – действащия президент, независимо че той е в края на своя мандат.
"
И да тече тримесечният срок, щом са налице предпоставките – оставка на правителството и действащ (неразпуснат) парламент, президентът може да назначи служебно правителство. Щ
ом президентът не може да
разпусне
Народно
то
събрание, не може и да определя дата на изборите за ново Народно събрание", обясняват конституционните съдии.
"Конституционният съд не е консултативен орган, а упражнява правомощие за задължително тълкуване, когато има обоснован интерес от това.
Няма
конституционен проблем,
няма
противоречиво разбиране и опасност от противоречиво прилагане на разпоредбата на ал.
7, изр. първо
на чл.
99
от
К
онституцията
. При липсата на неяснота и непълнота в правната регламентация, липсата и на различно виждане
и правен спор
между държавните
институции, да се извърши абстрактно задължително тълкуване би било излизане вън от компетентността на Конституционния съд за провеждане на задължително тълкуване", се казва в определението на съда.
Конституционният съд (КС) обяви за недопустимо искането на президента Росен Плевнелиев за тълкуване дали в последните три месеца от мандата си държавният глава насрочва нови парламентарни избори , без да е разпуснал Народното събрание.Според съдиите разпоредбите на Конституцията са ясни и президентът нДнешното определение е подписано с особено мнение от съдиите Кети Маркова и Анастас Анастасов. Филип Димитров е подкрепил решението, но е публикувал отделно становище по него.Кети Маркова и Анастас Анастасов смятат, че искането на държавния глава е допустимо и следва да бъде разгледано по същество. Те посочват, че по-голямата част от дадените от КС мотиви "съдържат констатации, съображения, анализ и изводи, които представляват именно развита тълкувателна дейност". Според съдиите е необходимо КС да излезе с тълкувателно решение по питането на президента и то е трябвало да обхване и анализ на обема, съдържанието и съотношението между отделните правомощия на държавния глава."Сезирането с поставения конкретен въпрос следваше да се разглежда и като възможност практиката да бъде доразвита и обогатена, тъй като само по себе си спазването на изискването за пълнота и всеобхватност по отношение на въведения предмет на тълкуване, би представлявало логично продължение на разрешенията, дадени с посоченото по- горе тълкувателно решение", се казва в особеното мнение.Според Филип Димитров Конституционният съд с основание е приел, че не може да тълкува разпоредбата от основния закон, но той посочва, че има "очевидна празнота в Конституцията"."Конституционният съд не може да даде задължително тълкуване, но е уместно да развие съображения относно конституционната логика на визираните институти. Решение на такива проблеми може да се постига чрез изменение на Конституцията или чрез създаване на конституционен обичай, какъвто беше случаят с чл. 99, ал. 2 и 4 през февруари 1997 г.", заявява Филип Димитров.


title: Турция задържа още 9 члена на опозицията, САЩ, ЕС и ООН изразиха "дълбоко безпокойство"

maintext:
"Ислямска държава" пое отговорнос за експлозията в Диарбекир, последвала арестите.
Ден след като САЩ , ЕС и ООН изразиха "дълбоко безпокойство" от арестите на опозиционни кюрдски лидери в Турция по разследване за тероризъм, страната задържа още девет представители на основната прокюрдска опозиционна Демократична партия на народите, предадоха "Ройтерс" и БТА.Вчера говорителят на Белия дом Джош Ърнест изрази "дълбока загриженост" от събитията и отбеляза, че те стават на фона на очевидното засилване на официалния натиск върху опозиционните медии в Турция". Той е добави, че високопоставени официални лица в САЩ са изразили своята дълбоко безпокойство по този повод пред съответните си турски колеги.Също вчера върховният външнополитически представител на ЕС Федерика Могерини е разговаряла вчера по телефона с турския външен министър Мевлут Чавушоглу и с министъра за отношенията с ЕС Омер Челик за арестите на 12 кюрдски опозиционни депутати, като също е изразила дълбока загриженост. По-рано днес Могерини каза, че е "крайно обезпокоена" от арестите и съобщи, че е свикала среща на посланиците на страните членки на ЕС в Анкара.Генералният секретар на ООН Бан Ки-мун осъди днес атаката с кола-бомба в Югоизточна Турция, последвала арестите, като в същото време изрази безпокойство от задържането на депутати кюрди. В декларация, публикувана в интернет, говорителят на генералния секретар Стефан Дюжарик изрази също безпокойство от медийните ограничения в страната.Днес "Ислямска държава" пое отговорност за терористичния акт в Диарбекир, смятан за неофициална столица на кюрдското население.


description: Тинейджърът отбеляза втория гол при победата с 2:0 срещу "Лийдс" и подобри рекорда на Майкъл Оуен.

title: Бен Уудбърн - най-младият голмайстор в историята на "Ливърпул"

maintext:
17-годишният уелсец подобри рекорда на Майкъл Оуен
Youngest goalscorers in @LFC history:
1 Ben Woodburn (17 years, 45 days)
2 Michael Owen (17, 143)
3 Jordan Rossiter (17, 183) pic.twitter.com/l9s6QB2Wi1
— Sky Sports Statto (@SkySportsStatto) November 29, 2016
"Ние знаем на какво е способен Бен. Моята първа задача е да помогна на тези момчета да бъдат най-добрите. Щастлив съм, че днес отбеляза. Единственото, което малко ме плаши, сте вие, медиите. Затова не искам да съм многословен по този въпрос", каза Клоп и призова журналистите да не възхваляват излишно 17-годишния футболист.
На 17 години и 45 дни, Бен Уудбърн стана най-младият голмайстор в историята на "Ливърпул". Тинейджърът отбеляза втория гол при победата с 2:0 срещу "Лийдс" , която класира "мърсисайдци" за полуфиналите на Купата на лигата.Уудбърн се появи като резерва в 67-ата минута, за да замени Кевин Стюарт. В 81-ата минута младият нападател се възползва от подаване на Джорджиньо Вайналдум във вратарското поле и отбеляза първи гол с екипа на "Ливърпул" в едва втория си мач.Младежкият национал на Уелс подобри с 99 дни рекорда на Майкъл Оуен. Бившият национал на Англия държеше върховото постижение от май 1997 г., когато на 17 години, четири месеца и 22 дни се разписа във вратата на "Уимбълдън".На трето място вече е полузащитникът Джордан Роситър, който през септември 2014 г. отбеляза срещу "Мидълзбро" на 17 години, пет месеца и 30 дни.Още един играч на "Ливърпул" е вкарвал гол, преди да навърши пълнолетие - Рахим Стърлинг. Крилото се разписа срещу "Рединг" през октомври 2012 г., когато беше на 17 години, 10 месеца и 12 дни.Бен Уудбърн е част от академията на "Ливърпул" от 2010 г. Още на 15 години той започна да играе при 18-годишните, а през това лято мениджърът Юрген Клоп го взе на подготовка с мъжкия отбор и го пусна в няколко контроли.На 8 ноември уелсецът подписа първия си професионален договор. През изминалата събота той направи дебют в мъжкия футбол, след като замени Вайналдум в 92-ата минута на двубоя със "Съндърланд" (2:0).Така Уудбърн стана третият най-млад играч, обличал екипа на "Ливърпул", след Джером Синклеър (16 години и шест дни) и Джак Робинсън (16 години и 250 дни).


description: 79% са гласували за мажоритарен вот, 70.6% - "за" задължително гласуване" и 80% - "за намаляване на партийните субсидии", показват данните на "Галъп интернешънъл".

title: Живко Георгиев: На референдума впечатлява очевидният ефект от липсата на смислен дебат

maintext:
Живко Георгиев
Фотограф: Надежда Чипева
По данни на социологическата агенция "Галъп интернешънъл" 79% от участвалите в референдума са гласували с "да" на въпроса за въвеждане на мажоритарно гласуване срещу 16.4% с "не". 3.7% не са отговорили."За" задължително гласуване и на избори, и на референдуми са се обявили 70.6% срещу 26.5% , дали отговор "не". На въпроса за намаляването на субсидиите на партиите 80% са избрали "да" срещу 16.3% "не". 70.6% са гласували с "да" на въпроса за срещу 26.2% "не"."Лично мен ме впечатлява очевидният ефект от липсата на смислен дебат и смислена кампания по безспорно важните въпроси на референдума", коментира социологът Живко Георгиев пред БНТ. По думите му заради липсата на сериозна разяснителна кампания политическата култура е останала непорменена и неповлияна от началото на кампанията до момента на вота.


description: Обобщение на дебатите между ген. Румен Радев и Цецка Цачева

title: И зрителите плачат

maintext:
бежанците от БСП ще продължи до пълното им разселване извън страната или до изгонването на БСП от ПЕС;
4) Съдебната реформа или вече е минала без никой да забележи, или ще се случи с неподозиран замах - Радев кани Маковей на мястото на Цацаров!
5) Мажоритарната система на два тура ще бъде въведена и на парламентарни избори, за да се напълни парламента с личности от ранга на двамата президентски кандидати;
6) Конфуций е правил изказвания за пръстите на краката;
7) Радев е от "Протестна мрежа", а Цачева от "Правосъдие за всеки".
9) Политиците също плачат. Зрителите да не говорим.
10) Той е от Марс(ква), тя е от Венера(оолу), но и двамата са в напреднала възраст и като цяло запазиха приличие.
И разбира се:
11) Там, където се вее руско знаме, е Крим, a край него се лети на руски самолети и се пеят руски песни (може и в превод на английски).
"Дневник" препубликува шеговития коментар на политолога Даниел Смилов от профила му във "Фейсук" по повод дебатите между ген. Румен Радев и Цецка Цачева в четвъртък вечер. Заглавието е на редакцията.Обобщение на дебата:1) По време на кампания не се чете художествена литература (и особено Достоевски), за да не си забрави кандидата репликите.2) Гонитбата на3), а след 50 години може да имаме нужда от повече ток;


description: Селекцията на "Световните снимки на деня" днес е на дежурния фоторепортер Юлия Лазарова.

title: Фотогалерия: Световните снимки на деня - 11 ноември 2016 г.

maintext: 1/19 снимки в галерията Президентът на Русия Владимир Путин на церемония в Кремъл по получаване на акредитивните писма на чуждестранни посланици в Москва, Русия.


description: Инвеститорите са имали намерението на мястото да бъде издигнат комплекс с магазини и къщи за гости. Именно в процеса на подготовката на имота за строеж е била открита банята.

title: Римска баня изникна под основите на частен дом в Пловдив

maintext:
Архологически останки в Пловдив. (Снимката е илюстративна)
Фотограф: Мария Съботинова [Строителство Градът]
Вероятно тя част от комплекс, който се протира на няколко декара, каза пред
.
Останките на римска обществена баня бяха открити по време на подготовка за строеж в частен имот в Пловдив, съобщи Българското нацинално радио.БНР Мая Мартинова от Регионалния археологически музей, ръководила проучването на находкитеНа тях са попаднали строителни работници, разчиствали частния имот на ул. "Отец Паисий" в центъра на Пловдив. Преди това на мястото се намираше триетажна старинна сграда със статут на архитектурно-строителен паметник на културата с категория "за сведение", която собствениците събориха през юли. Проверките на Министерството на културата окръжната прокуратура в Пловдив не установиха нарушения на съгласувателните процедури.Инвеститорите са имали намерението на мястото да бъде издигнат комплекс с магазини и къщи за гости. Сега обаче строежът ще трябва да изчака Министерството да оценят стойността на откритието и да съставят предписания за опазването му, с които собствениците да се съобразят.До момента е проучена голяма зала с басейн (имплувий). Подът и стените на банята са били отоплявани чрез хипокауст - система с топъл въздух от специални пещи, който циркулира между зидани колони и тухли, на които е повдигната сградата.Открити са капители в коринтски стил, а стените са били облицовани с мрамор. Банята се намира източно от римския стадион и в близост до акведуктите, по които водата е влизала в града.


title: Футболният свят тъгува след трагедията с "Шапекоенсе" (обобщение)

maintext:
Самолетът на "Шапекоенсе" се разби на път за най-големия мач в историята на клуба
Самолетът е паднал в близост до Ла Унион, малък град в покрайнините на Меделин.
Que essa seja a última imagem dos nosso guerreiros.#ForçaChape pic.twitter.com/Q1ZxF5h4sV
— Chapecoense (@ChapecoenseReal) November 29, 2016
The thoughts of everyone at Manchester United are with @ChapecoenseReal & all those affected by the tragedy in Colombia.#ForçaChapecoense pic.twitter.com/EUjAnJQkaB
— Manchester United (@ManUtd) November 29, 2016
'09: Serie D
'12: Serie C
'13: Serie B
'14: Serie A
'16: Copa Sudamericana Final
Chapecoense were being called "Brazilian Leicester". 🙏 pic.twitter.com/J3MKZ8v5eR
— SPORF (@Sporf) November 29, 2016
В Бразилия беше обявен тридневен траур
Чартърът, който превозваше елитния бразилски футболен "Шапекоенсе" към най-големия мач в неговата история, се разби в колумбийските планини . Загинаха 76 от 81-те души на борда Десетки тела, покрити с чаршафи, лежаха край останките на самолета BAe 146 в близост до Ла Унион - малък град в покрайнините на Меделин.Самолетът е паднал около 22.15 часа в понеделник. На борда е имало 72 пътници - футболисти, треньорски щаб, журналисти и деветчленен екипаж. Сред загиналите е и бившият играч на ЦСКА Фелипе Машадо , съобщиха червените.Все още не е ясно каква е причината за катастрофата, но според местните медии от самолета са съобщили за електрически проблем малко преди да изчезне от радарите.Фотограф на "Ройтерс" съобщи, че самолетът е бил разделен на две части, а задната част е тотално разбита. Дъждът е попречил на десетките спасители да достигнат до мястото, тъй като е трябвало да се борят с калния и горист терен."Шапекоенсе" трябваше да играе в сряда с "Атлетико насионал" от Меделин първия финален мача от турнира Копа Судамерикана, който е южноамериканският еквивалент на Лига Европа. Днес "Атлетико насионал" предложи купата на "Шапекоенсе". Това беше първото класиране на малкия клуб от южния град Шапеко на голям южноамерикански клубен турнир.Трагедията потресе целия футболен свят, а Бразилия обяви тридневен траур."Изказвам моята солидарност в този тъжен час, в който трагедията покруси десетки бразилски семейства", каза президентът на Бразилия Мишел Темер."Правителството ще направи всичко възможно, за да намали болката на приятелите, спортното семейство и националната журналистика", добави той.Бразилските медии съобщиха, че на борда е имало 21 журналисти, които е трябвало да отразяват мача.Колумбийските служби за борба с бедствията обявиха, че футболистите Алан Рушел, Данило Падиля и Жаксон Фолман са били открити живи, но вратарят Данило по-късно почина в болница Сайтът за проследяване на полети Flightradar24 съобщи в "Туитър", че последният сигнал от полет 2933 е бил получен на около 4724 метра височина на 30 км от последната дестинация. Летището е и на 2133 м надм. височина. Самолетът BAe 146 е произведен от компанията, която сега е част от британската BAE Systems.Трагедията събуди спомена от други футболни катастрофи, включително катастрофата в Мюнхен през 1958 г. с "Манчестър юнайтед", когато загинаха 23-ма души.ФИФА обяви в "Туитър", че "мислите ни са с жертвите, техните семейства, фенове на "Шапекоенсе" и медиите в Бразилия в този трагичен ден"."Шапекоенсе" се класира за най-големия си мач в историята, след като преодоля аржентинския клуб "Сан Лоренсо" в полуфиналите с повече голове на чужд терен - 1:1 като гост в Буенос Айрес и 0:0 у дома. Те се смятаха за аутсайдер в мача срещу клуб, който спечели Копа Либертадорес през юли."Шапекоенсе" е 21-ият по големина клуб в Бразилия по отношение на оборота, който е 13.5 милиона долара през 2015 г., според списъка на бразилската банка Itau BBA.Клубът изгради своя успех на базата на много пресметливи разходи без да се залага на скъпи покупки. Ръководството се концентрира върху младите таланти и опитни играчи, сред които беше и игралият в ЦСКА Филипе Машадо."Те бяха надеждата на града. Те играха за любовта към фланелката, а не за пари. Играха с всеотдайност, каквато само хората тук могат да оценят", заяви 17-годишният студент от Шапеко Жан Панегали.Най-известният футболист на "Шапекоенсе" беше Клебер Сантана, който прекара най-добрите си футболни години в "Атлетико" (Мадрид) и "Майорка". Треньорът Кайо Жуниор също беше опитен специалист, преминал през част от най-големите клубове като "Ботафого", "Фламенго" и "Палмейрас".Южноамериканската футболна федерация отмени всички мачове.


title: Нямам амбиция да се занимавам с политика, като действащ политик, обяви Иво Прокопиев

maintext:
Фотограф: Надежда Чипева
"Нямам никаква амбиция да се занимавам с политика като действащ политик. Ако придобия такава, ще го обявя ясно, както правя с всичките си социални и бизнес проекти", каза днес по Би Ти Ви бизнесменът и съиздател на "Капитал" и "Дневник" Иво Прокопиев. Той допълни, че е част от една широка общност, в която участват няколкостотин души от всички континенти, различни български партии и неправителствени организации, които обсъждат пътищата за ускоряване на икономическото развитие на страната и превръщането на България в нормална държава.Прокопиев обясни, че не иска да влиза в политиката, защото българският избор е между фалшиво зададени теми, проблеми и приоритети и фалшиви представители на тези идеи и ценности, за които хората са принудени да гласуват. "Проблемите, ако изобщо има проблеми, са между старата и новата икономика, преместването на хората заради климатични промени. Трябва да започнем да говорим за това и да разберем, че в световната икономика заради дигитализацията в следващите 20 години ще се случат нещата като за последните 300 години", допълни бизнесменът."От 2013 година върви един дълбок разговор в обществото за това как да променим начина за правене на политики и промяна на средата. 10 години загубихме в циклене и жизненото равнище е такова, каквото беше през 2007 година", каза още Прокопиев.Коментирайки подмятането на премиера след загубата на президентските избори за кръга "Агнешки главички" , Иво Прокопиев заяви: В изборния ден това, което хората разбраха, е, че премиерът ги нарича овце или агнешки главички. Нека Борисов да поясни какво има предвид. Не бих гадал неговите мисли, защото са непредвидими."Според Иво Прокопиев твърденията за икономически кръг "Агнешки главички" са глупости. "Преди 16 години тази метафора се използваше за един вътрешен кръг в СДС, хората, които бяха срещу лидерството на Иван Костов", допълни той.Иво Прокопиев не скри, че симпатизира на Радан Кънев. "Той е устойчив политик, оцелява в извънредно трудни условия и доказва, че в една токсична среда човек можа де остане принципен. Симпатизирам и на хора от ГЕРБ, между другото. ГЕРБ не е сянка на Борисов, там има много стойностни хора, които положиха усилия за нормализиране на ситуацията след управлението на Орешарски", допълни той.Според Прокопиев причината за провала на втория кабинет на Борисов е липсата пред обществото и държавата на голяма цел. "След влизането в ЕС и голямата финансова криза държавата е в режим на антикризисен мениджмънт, не преследва големи цели", поясни той.Иво Прокопиев допълни, че във вътрешен план целта трябва да е страната да се върне към правила и законност. Външната пък трябвало да е довършване на процеса на евроинтеграция, като България стане част от банковия съюз, еврозоната и Шенген.В отговор на въпрос Иво Прокопиев каза, че не е правил нечисти сделки и това е доказано от десетки проверки, които са му правени от правителството на Иван Костов насам. Той изрази съжаление, че ръководената от Сотир Цацаров прокуратура е част от инструментите на модела "Кой"."Не изключвам той да бъде инструментално използван за увреждане на репутацията на някои от участниците в бъдещите политически процеси, за да бъде намален потенциалът на тяхното участие в политиката", заяви Иво Прокопиев.За него действията на прокуратурата по АЕЦ "Белене" са закъснели, но е добре, че ги има.Иво Прокопиев не изключи съставянето на правителство в рамките на този парламент. "Не бих оценил дали това е по-добрата или по-лошата опция", допълни той.


title: Хамилтън: Светът ми няма да свърши, ако не спечеля титлата

maintext:
Британецът сподели, че би приел поражение спокойно
Люис Хамилтън заяви, че за него няма да свърши светът, ако не спечели световната титла във Формула 1 през този сезон.Две състезания преди края на шампионата пилотът на "Мерцедес" изостава на 19 точки от своя съотборник Нико Розберг. Германецът може да си осигури крайния успех още в неделя, ако спечели Гран при на Бразилия."Не мисля, че когато и да е, можеш да бъдеш подготвен психически за провал. Аз поне винаги се боря до последен дъх и ще го направя отново", коментира Хамилтън."Губил съм шампионата в последното състезание и само аз си знам колко ми беше тежко през 2007 година. Няма да е нещо ново за мен и няма да свърши светът. Все още ще имам три титли и ще продължа да търся четвъртата, както всяка преди нея", каза още британецът.Ако Розберг не успее да спечели предсрочно титлата, финалният сблъсък между двамата ще се състои на 27 ноември в Абу Даби.


description: Сигнал за купуване на гласове е пристигнал в Районната избирателна комисия в Благоевград.

title: В Благоевград се предлагат пари за "правилно" гласуване

maintext:
Фотограф: Надежда Чипева
игнал за купуване на гласове е пристигнал в Районната избирателна комисия в Благоевград.
В него се твърди, че неизвестни лица са предлагали пари на гласоподаватели да дадат вота си за определен кандидат за президент. Изборната търговия се извършвала в секциите в помощното училище и в ромския квартал на областния център.
В РИК – Благоевград, е постъпил и сигнал за секретар на СИК, която показвала на хората за кого от претендентите за държавен глава да гласува. Тя ще бъде глобена.
Ниска избирателна активност отчитат от Районната избирателна комисия. До 13 часа своето право на глас са упражнили 26% от жителите на областта, навършили пълнолетие.


title: Ларс фон Триер започва снимки на филм за Джак Изкормвача

maintext: Американският актьор Мат Дилън ще играе серийния убиец Джак Изкормвача в нов филм на именития датски режисьор Ларс фон Триер, а швейцарецът Бруно Ганц ("Криле на желанието", "Крахът на Третия райх") ще му партнира. Това съобщи сайтът "Дедлайн", позовавайки се на самия режисьор.В "Къщата, която Джак построи" мрачният датски режисьор ще покаже "гледната точка на самия убиец", който развива тезата за престъпленията си като произведения на изкуството. Докато полицейската примка около гърлото му се стяга, Джак Изкормвача ще предприема все по-рискови ходове, за да създаде "най-великата си творба", разказва холивудското издание.Ветеранът Ганц ще играе мистериозна фигура, пред която Изкормвача изповядва философията си. Скандинавската копродукция на стойност близо 9 млн. евро ще се снима в Дания и Швеция."За мен е огромно удоволствие да съобщя, че Мат Дилън и Бруно Ганц ще играят главните роли в "Къщата, която Джак построи". И двамата са знакови в развитието ми като режисьор и освен че са епохален тандем, органично се вписват в кинематографичното ми семейство", заявява датчанинът, който до неотдавна бе дал обет за мълчание и твърдеше, че повече не може да твори В края на 2014 г. обаче Фон Триер обяви, че ще се върне към режисирането със сериал на име "Къщата, която Джак построи". Авторът на "Антихрист", "Меланхолия" и "Идиотите" се закани да направи нещо "безпрецедентно" , което "няма да видите отново". Проектът, сега преобразуван в пълнометражен филм, се очаква по кината през 2018 г.


description: Борисов прие, че неуспехът на Цачева е и наказателен вот срещу правителството на ГЕРБ.

title: Борисов: Грешката за изборите е моя - за първи път не се поддадох на популизма (обновена)

maintext:
Фотограф: Георги Кожухаров
"Грешката за президентските избори е изцяло моя. За първи път не се поддадох на популизма и търсих най-подходящия човек - най-знаещия, а не най-харизматичния или най-рейтинговия", каза днес по Би Ти Ви премиерът Бойко Борисов. Той допълни, че ще поеме отговорността за това си решение.Според него другата грешка е била, че за президентските избори и референдума се е гласувало едновременно, което е довело до висока избирателна активност. Борисов повтори, че Цачева е по-подготвената за президент от Радев.Борисов смята, че въпросите в референдума са популистки, но ГЕРБ ще работи, те да влязат в законодателството."Щом се отдаваме на популизма - добре. След като 3.5 млн го искат, аз по-умен ли съм от 3.5 млн. Що хората го искат, ще стане", обобщи премиерът. Той призова Слави Трифонов да слезе от сцената и да си направи партия.Бойко Борисов приема, че неуспехът на Цачева е и наказателен вот срещу правителството на ГЕРБ, но изрази разочарование, че хората не са оценили магистралите, пречиствателните станции, ръста в икономиката, санирането, бонусите за пенсионерите и всичко, което правителството е направило. "Мислих, че това ще се оцени, явно съм се объркал, съжалявам", каза премиерът.Борисов каза, че до късно снощи се е карал на кметове и активисти на ГЕРБ, който са плашили хората с апокалиптични картини, ако Цачева не спечели. "Не е нужно да се плашат хората, че ще стане нещо лошо. Както казваше дядо ми и без петел ще съмне. България ще я има", допълни премиерът.В отговор на въпрос, той уточни, че ако на изборите в неделя Цачева не спечели и правителството подаде оставка, единственото, за което ще му бъде мъчно е, "ако си объркаме държавата".


description: "Пиша, защото ме привличат игрите на въображението и изпитанията на оригиналния синтез- като частна форма на утопията. Пиша, въпреки абсурдността и смъртта. Пиша, за да добия сили и намеря упование в това разнебитено и обезверено човечество. Най-сетне пиша, защото езикът е всичко, което притежавам пространството средоточие на целия ми житейски опит. Когато пиша, усещам радостта, че живея. А това е много повече, отколкото да съществувам", каза в словото си поетът.

title: Иван Теофилов получи литературната награда на Софийския университет

maintext:
[Софийски университет "Свети Климент Охридски"]
Поетът, драматург и театрален режисьор Иван Теофилов получи Голямата награда за литература на Софийския университет "Св. Климент Охридски". Отличието се присъжда на всеки две години от 1999 г., а предишните му носители Вера Мутафчиева, Борис Христов, Йордан Радичков, Ивайло Петров, Константин Павлов, Антон Дончев, Валери Петров, Георги Мишев, Дончо Цончев, Боян Биолчев, Димитър Шумналиев, Иван Цанев и Екатерина Йосифова.Деканът на факултета по славянски филологии доц. Бойко Пенчев отбеляза, че Теофилов е естетически безкомпромисен и не се радва на особено внимание от страна на официалната литературна критика по времето на социализма, но като редактор в списание "Пламък" открива път на цяло едно ново поколение поети - грижа, която продължава и до днес.Иван Теофилов е автор на десет стихосбирки (последната му книга е "Вкусът на живота" от 2016 г., негова автоантология), на мемоарна и детска литература, на "Антология на българския символизъм" (1995 г.), в края на 90-те издава литературното списание "Сезон". Пенчев отличи поетичните му книги "Амфитеатър", "Град върху градове", "Богатството от време", "Споделено битие", "Да", "Геометрия на духа", "Инфинитив" и "Вярност към духа или значението на нещата".Поетът, който преди време отказа държавния орден "Стара Планина" от президента с думите, че съчетанието между художника и властта е противоестествено прие наградата, връчена снощи в аулата на университета."Поезията за мен винаги е била отдушник и нещо като терапия в условията на цензура и автоцензура, за да изразя, макар и насаме, личния си опит и преживявания, да ги направя сходни на моите личностни и идейни антени. Защото имах нужда да кажа неща на друг език - повече или по-малко кодиран, идиоматичен - самия език на поезията. Не знам кой ме е карал при наложения съветски модел на сервилно стихоплетство, на безпаметна соцграфомания да го правя, освен самата поезия. Вероятно най-високата цена, която човек трябва да отдаде на изкуството, е дълготърпеливостта, за която премъдрия Соломон от Библията ни уверява,че е по-смела от храбростта", каза в словото си той, цитиран от Софийския университет."Най-голямото ми изпитание беше да покажа непромененото си поведение. И мисля, че го показах. И същевременно извърших едно добро дело, като лансирах стихове на редица талантливи и трудни за публикуване тогава млади поети." Така поетът коментира свалената си през 60-те години пиеса "Поетът и планината", поставена от близкия му съратник Леон Даниел във Военния театър, и гоненията след нея. И завърши словото си така:"Пиша, защото ме привличат игрите на въображението и изпитанията на оригиналния синтез- като частна форма на утопията. Пиша, въпреки абсурдността и смъртта. Пиша, за да добия сили и намеря упование в това разнебитено и обезверено човечество. Най-сетне пиша, защото езикът е всичко, което притежавампространството средоточие на целия ми житейски опит. Когато пиша, усещам радостта, че живея. А това е много повече, отколкото да съществувам."


title: "Берое" е наказан с частично затваряне на трибуните за мача с "Лудогорец"

maintext:
"Берое" приема "Лудогорец" в сряда в отложен мач от първия кръг
[LAP.bg]
"Берое" беше наказан с частично затваряне на трибуните за един мач. Решението на дисциплинарната комисия към БФС е заради инцидентите от мача с "Локомотив" (Пловдив) (1:1) Привърженици на старозагорци влязоха в конфликт със служители от охранителната фирма на "Лаута".Наказанието ще бъде изтърпяно в следващия мач, в който "Берое" приема "Лудогорец". Срещата е отложена от първия кръг на Първа лига и ще се играе в сряда в 17.30 ч.Освен това клубът ще трябва да плати и 4000 лева глоба. "Локомотив" (Пловдив) е глобен с 2300 лева за същия мач."Берое" и "Лудогорец" ще играят два пъти за четири дни. Вторият двубой помежду им е в събота в Разград.


description: Целта е да се създадат необходимите условия Военновъздушните сили да контролират въздухоплаването и да гарантират въздушния суверенитет на България.

title: Кабинетът отпусна над 15 млн. лв., за да удължи живота на МиГ-29

maintext:
Фотограф: Велко Ангелов
Правителството реши да отпусне допълнителни 15.4 млн. лв. към бюджета на Министерството на отбраната. Те ще се използват за осигуряване на летателната годност на самолетите МиГ-29, съобщиха от правителствената пресслужба.Целта е да се създадат необходимите условия Военновъздушните сили (ВВС) да контролират въздухоплаването и да гарантират въздушния суверенитет на България.ВВС разполагат с 4 изтребителя МиГ -29, които са в бойно дежурство, и общо девет изправни машини. През март 2017 г. обаче един от самолетите ще бъде с изчерпан ресурс, като така остават 8, а през април ще останат 7.Преди месец Министерството на отбраната се отказа от обществената поръчка за доставка на 10 двигателя за самолетите МиГ -29. Поръчката беше за до 30 млн. лв., но остана само с един потенциален участник , който е обявил, че ще разполага с търсените нови или ремонтирани двигатели едва през 2017 г. Министър Николай Ненчев мотивира решението да се премине към пряко договаряне с желанието да се постигнат по-добри условия за цената и за сроковете.


title: "Голдън стейт" и "ЛА Клипърс" записаха поредни победи в НБА

maintext:
"Голдън стейт" вече имат 11 победи в 13-те си мача от началото на сезона
Два от фаворитите в Западната конференция - "Голдън стейт уориърс" и "Лос Анджелис клипърс", записаха поредни победи в НБА."Войните" се наложиха със 124:121 при гостуването си на "Милуоки бъкс" и така взе реванш за загубата, която претърпя от същия тим преди няколко седмици.Най-резултатен за успеха бе Кевин Дюрант с 33 точки, 15 от които от зоната за три точки, а Клей Томпсън добави 29. Лидерът на тима Стеф Къри не игра на обичайното си ниво и вкара само един път при 11-те си опита от далечно разстояние, но все пак завърши с 20 точки.Това бе седма поредна победа за "Голдън стейт", който вече има актив от 11 успеха и само две поражения. Единственият отбор с по-добри показатели (11-2) е "Клипърс"."Ножиците" стопиха изоставане от 19 точки, за да стигнат до домакинска победа със 102:95 над "Чикаго булс".Блейк Грифин бе най-полезен за своя тим с 29 точки, 13 борби и пет асистенции, а Крис Пол обави 19 точки. Ветеранът Дуейн Уейд вкара 28 точки за "горещите", но това не помогна на тима му.


title: Ердоган смята, че Шанхайската организация за сътрудничество е алтернатива на ЕС за Турция

maintext:
Момент от посещението на Ердоган в парламента на Пакистан
Турция вижда реална алтернатива на своето членство в Европейския съюз в присъединяване към Шанхайската организация за сътрудничество (ШОС), заяви турският президент Реджеп Тайип Ердоган при посещенията в Пакистан и Узбекистан. Според телевизия "Хабертюрк", цитирана от ТАСС, според него в Европа след Брекзит могат да се случат подобни събития и в други страни."Във Франция говорят за това, в Италия. Защо Турция да не заеме място в "Шанхайската петорка", заяви Ердоган. Той допълва, че е споделил виждането си с президентите на Русия, Казахстан и други членки на ШОС."ЕС вече 53 години бави процеса на приемане на Турция с своите редици, а влизането в Шанхайската организация за сътрудничество ще е удобство", изтъква турският президент.Междувременно Ердоган обяви, че е възможно да се срещне с избрания за президент на САЩ Доналд Тръмп още през следващия месец, когато в Чикаго ще се състои годишната среща на американските мюсюлмани, в която може да участва и той.Говорейки за ситуацията на валутния пазар в Турция, където доларът след победата на Тръмп рязко скочи по отношение на турската лира, Ердоган отбелязал, че встъпването в длъжност на новия президент на САЩ ще окаже позитивно въздействие в тази сфера.


description: Според бившия премиер пропагандната война по темите ЕС, НАТО и мигрантите е била сериозен фактор преди първия тур на вота за държавен глава.

title: Костов: Балотажът ще се реши от реалната, не от публичната подкрепа от партиите

maintext:
Фотограф: Красимир Юскеселиев
Според него крайният риск е отслабване на българската политическа система, а това ще доведе до многобройни вторични рискове, които ще рикошират по всички сектори.
"Най-вероятно изходът на балотажа ще се реши от реалната, не от публичната подкрепа от партиите, издигнали кандидати на първия тур. А те ще дадат тази подкрепа в зависимост от това дали искат да предизвикат предсрочни избори или не", коментира в интервю за "Нова телевизия" бившият премиер Иван Костов."Ние ще съдим за това в каква степен са повлияни от руската пропаганда хората по това дали ще подкрепят Радев или Цачева", добави Костов. По думите му пропагандната война е била сериозен фактор преди първия тур на вота за държавен глава, като темите са били членството на България в ЕС и НАТО и проблемът с мигрантите. Според него в говоренето си Цецка Цачева е по-близо до Брюксел, в периферията на говоренето е Татяна Дончева, докато при Пламен Орешарски тези теми изобщо не са били застъпени. Румен Радев, Веселин Марешки, Красимир Каракачанов и Ивайло Калфин са много по-близо до позициите на Москва и ги споделят, смята бившият премиер."Аз си мисля, че президентът по никакъв начин не може да промени курса на България, но че се направи сериозна стъпка към втората цел, а именно – политически да се дестабилизира страната, сега рисковете са изключително високи", посочи Костов.По думите му подкрепата за някого от двамата основни претенденти от кандидата на "Обединени патриоти" Красимир Каракачанов ще зависи от това дали формацията му иска да отиде на предсрочни избори.Попитан добре или лошо постъпи премиерът Бойко Борисов, като не подаде оставка след първия тур, Иван Костов препрати въпроса към министър-председателя. "Най-хубавото е, че не съм нито Бойко Борисов вчера, нито Иван Костов от онзи ден", коментира той. Според него е възможно след президентските избори да се появят нови партии, но посочи, че те не бива да се надценяват.


title: Футболът и леката атлетика са най-проверяваните за допинг спортове (инфографика)

maintext:
През 2015 г. са взети 303 369 проби, от които положителните са 3809
В доклада попадат и петте нови спорта, които ще бъдат включени в програмата на Токио 2020 - скейтбординг, сърфинг, спортно катерене, карате и бейзбол/софтбол.
В скейтбордина, спортното катерене и модерния петобой от летните спортове и в шейните от зимните няма положителни допинг проби.
Футболът, леката атлетика и колоезденето са спортовете, в които са взети най-много допинг проби през 2015 г., показва доклад на Световната антидопингова агенция (WADA). Те са по-проверявани от всички останали летни олимпийски спортове взети заедно.Футболистите са най-тестваните спортисти. Те са дали общо 32 362 проби в акредитираните от WADA лаборатории по света през 2015 г., а лекоатлетите - 30 308. Колоездачите са на трето място с 22 652 допинг проби.Представителите на плувните спортове са били тествани 12 973 пъти, щангистите - 10 262, а ръгбистите - 8451. В останалите 22 спорта, които бяха включените в програмата на Рио 2016, са взети общо по-малко от 5000 допинг проби.Конната езда и голфът са най-малко проверяваните спортове съответно с 419 и 417 проби.WADA отчита 1.26% повече тестове спрямо 2014 г. и 1.1% увеличение в броя на положителните проби. В доклада са взети предвид пробите, в които е открито забранено вещество, включително на оправдани или все още очакващи решение състезатели.През 2015 г. са взети 303 369 проби, от които положителните са 3809. Година по-рано са събрани 283 304 проби, а забранени субстанции са открити в 3153.Вдигането на тежести е спортът с най-голям процент проби с наличие на забранени вещества миналата година - 2.7% от взети общо 10 262. Голфът е на втора позиция с 2.4%."Наред с дейностите като образование, изследвания и обмен на информация, тестването на състезатели е критичен инструмент в борбата с допинга. Антидопинговите организации са сериозно ангажирани в битката за лоялна конкуренция и чист спорт", заяви президентът на WADA Крейг Рийди.Сред зимните спортове лидер по най-много тестове са направени в алпийските ски - 5555 проби, от които десет положителни. Във фигурното пързаляне са направени 3605 теста, в хокея на лед - 3359, а в биатлона - 1920.


title: Задава се нов мач между Мейуедър и Пакиао

maintext:
Промотърът на Пакиао даде големи надежди за нов сблъсък
Мейуедър многократно заяви, че на този етап няма намерение да се боксира отново, но
След първия сблъсък с Пакиао американецът каза, че няма да даде реванш заради поведението на филипинеца и щаба му. Те оправдаха загубата с контузия в рамото и обвиниха екипа на Мейуедър в саботаж, защото не му е позволил инжекция за травмата.
Днес обаче Боб Аръм заяви, че отношенията между двете страни вече са оправени. Мейуедър дори изгледа мача на Пакиао срещу Варгас на живо и поздрави филипинеца за успеха.
"Флойд дойде на мача и се държа много приятелски с хората от нашия екип. Това не значи, че ще има реванш, но означава, че напрежението е изчезнало", каза основателят на промотърската компания Top Rank, която представлява Пакиао.
"Мисля, че ще има реванш. Бих дал 75% вероятност. Дали Флойд иска да се боксира? Това вече не знам. Но ако се стигне до там, няма да отнеме толкова дълго време да се уреди, колкото първият мач", допълни 84-годишният американец.
Аръм каза още, че почти сигурно Пакиао ще има нов мач след седем месеца, тъй като филипинският сенат ще бъде разпуснат за осем седмици от средата на март до средата на май, полусредна категория във версия WBO след успех над Джеси Варгас Мейуедър многократно заяви, че на този етап няма намерение да се боксира отново, но не изключва подобна възможност, ако става въпрос за много пари. След първия сблъсък с Пакиао американецът каза, че няма да даде реванш заради поведението на филипинеца и щаба му. Те оправдаха загубата с контузия в рамото и обвиниха екипа на Мейуедър в саботаж, защото не му е позволил инжекция за травмата.Днес обаче Боб Аръм заяви, че отношенията между двете страни вече са оправени. Мейуедър дори изгледа мача на Пакиао срещу Варгас на живо и поздрави филипинеца за успеха."Флойд дойде на мача и се държа много приятелски с хората от нашия екип. Това не значи, че ще има реванш, но означава, че напрежението е изчезнало", каза основателят на промотърската компания Top Rank, която представлява Пакиао."Мисля, че ще има реванш. Бих дал 75% вероятност. Дали Флойд иска да се боксира? Това вече не знам. Но ако се стигне до там, няма да отнеме толкова дълго време да се уреди, колкото първият мач", допълни 84-годишният американец.Аръм каза още, че почти сигурно Пакиао ще има нов мач след седем месеца, тъй като филипинският сенат ще бъде разпуснат за осем седмици от средата на март до средата на май,
Промотърът Боб Аръм обяви, че има 75% вероятност за нов мач между звездите в среднолеките боксови категории Мани Пакиао и Флойд Мейуедър.Филипинецът и американецът се изправиха на ринга през май 2015 г. в дългоочакван сблъсък, който беше промотиран като Мача на века. Срещата разби всички рекорди в бокса, включително за приходи, зрителски интерес и посещаемост на живо.Мейуедър спечели по точки и записа 48-а победа от 48 мача. След това той постигна още един успех, за да изравни рекорда на Роки Маричано , преди да обяви край на състезателната си кариера. Пакиао победи Тимъти Брадли през април , след което си взе почивка от бокса, за да се отдаде на политическата си кариера. През май той беше избран за един от 12-те нови членове на горната камера във филипинския сенат.Боксьорът, който е със статут на национален герой в родината си, се завърна на ринга в събота и успя да си върне световната титла в


description: Страната не е създала звено за контакт, което да гарантира сигурността на обмена на информация с останалите държави членки.

title: Еврокомисията ще съди България за неизпълнение на разпоредбите за електронните документи

maintext:
Фотограф: Красимир Юскеселиев
Европейската комисия започва дело срещу България заради неизпълнение на разпоредбите за електронните паспорти и разрешения за пребиваване, съобщи пресслужбата на ЕК.България ще трябва да отговаря пред Съда на Европейския съюз в Люксембург, задето не е създала единно звено за контакт, което да гарантира задължителния обмен на информация съгласно законодателството на ЕС относно сигурността на документите Според еврокомисията създаването на такова звено е задължително, за да служи за обмен на информация, която позволява достъп до изображенията на пръстовите отпечатъци , съхранявани в електронните паспорти и разрешения за пребиваване на граждани на трети държави.С обмена на сертификати през звената на държавите членки се предотвратява нерегламентираният достъп до биометричните характеристики на индивидите. Липсата на тази мярка у нас лишава останалите държави членки от възможността за сигурен достъп и проверка на пръстовите отпечатъци, съхранявани в чиповете на българските паспорти и разрешения за пребиваване.Срокът за въвеждането на всички единни звена за контакт беше 20 май 2012 г. Във връзка с това през януари 2014 г. комисията изпрати до българските компетентни органи официално уведомително писмо, а през април 2015 г. — мотивирано становище.


title: Мъри се доближи на една победа от първото място в мъжкия тенис

maintext:
Ако се класира за финала в Париж, от понеделник шотландецът ще бъде 26-ият номер в историята на мъжкия тенис
Статистиката от мача
[TennisTV]
The latest live rankings in the Race to London @ATPWorldTour finals. #Murray also just one win away from #Djokovic pic.twitter.com/X63NsZG3IH — TennisTV (@TennisTV) November 4, 2016
Анди Мъри се класира за полуфиналите на турнира от сериите "Мастърс 1000" в Париж и се доближи само на една победа от първото място в световната ранглиста. Шотландецът победи Томаш Бердих със 7:6 (9), 7:5 и ако се класира за финала, ще бъде 26-ият номер 1 в историята на мъжкия професионален тенис.Негов съперник в полуфиналите ще бъде победителят от мача между Жо-Вилфред Цонга и Милош Раонич.Световният номер 1 Новак Джокович загуби от Марин Чилич във втория четвъртфинал за деня и отвори широко вратите за първото място на Мъри.Шотландецът срещна сериозна съпротива от Бердих и трябваше да покаже защо е най-добрият играч в последната половин година, за да стигне до успеха и до възможността от понеделник да оглави ранглистата за пръв път в кариерата си.Чехът игра стабилно през целия мач, сервираш добре и даде на Мъри само три възможности за пробив в целия мач. Двукратният олимпийски шампион обаче не трепна и демонстрира устремеността си към първото място в света в най-критичните за него моменти от мача.В първия сет нито един от двамата не стигна до възможност за пробив и всичко трябваше да се реши в тайбрек. В него Бердих продължи да сервира непоколебимо и стигна до пет поредни сетбола при 6:1. Мъри обаче показа характер и спечели шест поредни разигравания, за да стигне на свой ред до възможност да спечели първата част.Световният номер 2 я пропиля, след което допусна двойна грешка, за да даде шести сетбол на Бердих. Същото обаче направи и чехът, а при втория си шанс да приключи сета шотландецът не сгреши.Във втория сет Мъри използва инерцията, проби още в първия гейм, след което с лекота затвърди предимството си. Той продължи да печели подаванията си до 5:4, когато трябваше да сервира за победата.Шотландецът показа колебания и изостана с 0:40 и въпреки че не успя да спаси подаването си, отрази две от точките за пробив и бързо си върна ритъма. Още в следващия гейм той направи рибрейк и след това при свой сервис сложи край на мача след два часа игра.


description: Германска неправителствена организация, която работи в района, е успяла да спаси 23-ма души, четирима са се удавили.

title: Лодка с мигранти се е обърнала в Средизмено море, 100 души са в неизвестност

maintext:
Фотограф: Handout
Надуваема лодка, пълна с мигранти, се е преобърнала днес край бреговете на Либия, съобщи БТА. Най-малко четирима души са се удавили, а около 100 се водят за изчезнали.Германска неправителствена организация, която работи в района, е успяла да спаси 23-ма души от лодката. Те са били прехвърлени на два кораба на други неправителствени организации, сред които "Лекари без граници".Вчера товарен кораб се притече на помощ в района на друга надуваема лодка, пълна с мигранти, която се беше спукала. Бяха намерени едва 15 оцелели, а се предполага, че в лодката е имало най-малко 100 души. Обикновено трафикантите товарят гумени лодки с между 120 и 140 мигранти, посочва БТА.През октомври Върховния комисариат на ООН за бежанците отчете, че има тройно увеличение на процента загинали във водите на Средиземно море мигранти. За първите десет месеца на годината 3740 души са загинали или изчезнали в Средиземно море , опитвайки се да стигнат до континента.


title: "Астон Мартин" закръгли мощността на "Ванкуиш"S до 600 конски сили

maintext: "Астон Мартин" разкри подробности за S модификацията на второто поколение на популярния си модел "Ванкуиш". Дванадесетцилиндровият V-образен двигател с атмосферно пълнене в колата предлага кръгло 600 конски сили, при 573 за обикновенното изпълнение.Скоростната кутия е автоматична с осем предавки, като в третатата си генерация, предлага още по-бърза смяна на предавките. Преработени са също окачването и кормилното управление, като настройките са по-спортни.Отвън "Ванкуиш" S се отличава по новите аеродинамични елементи, изработени в основната си част от въглеродни влакна. Агресивното излъчване се подсилва и от накрайниците на изпускателната система.Сред опционалното оборудване присъстват карбонов преден капак, и специални джанти с пет спици. По отношение на салона вариантите за персонализация са разширени.Версията S ще се предлага за "Ванкуиш" като купе и кабрио. Цените за Германия тръгват от 262 950 евро.


description: От думите на Валери Симеонов се разбра, че Росен Плевнелиев не е дал индикации, че е възможно да връчи мандата на Патриотичния фронт.

title: Патриотичният фронт е готов да състави кабинет в рамките на този парламент (допълнена)

maintext:
Фотограф: Цветелина Белутова
Патриотичният фронт би приел мандат за съставяне на кабинет в рамките на това Народно събрание, ако му бъде връчен от президента Росен Плевнелиев. Това заявиха съпредседателите на фронта Красимир Каракачанов и Валери Симеонов след консултация с президента в сряда.
"Ние изразихме нашата позицията, че до тази криза се стига заради безотговорността на министър-председателя, който демонстрира Наполеонов комплекс", заяви Симеонов. Според него Бойко Борисов е поставил държавата пред изпитание, когато тя е имала стабилност. "Имаме парламентарно мнозинство, особено в новия формат на коалиция "Обединени патриоти" и обща подкрепа за правителството минимум 130 човека. Така че няма никаква криза в момента. Тя е изкуствено създадена." "За съжаление поради желанието за пълно обсебване и еднолична власт от Борисов се стига до тази криза в момента", добави Симеонов.
Ако има съгласие и готовност за едно експертно правителство, ние бихме взели мандата, заяви лидерът на ВМРО Красимир Каракачанов. "Другата седмица ще има Консултативен съвет по национална сигурност, ние там ще заявим намерениeто си. При липса на такава готовност няма смисъл да се взима мандат. Ще го заявим публично, ако трябва ще направим консултации и с другите политически сили, говорейки за стабилността", заяви Каракачанов. Той добави, че не са обсъждали нито с Валери Симеонов, нито с други колеги кой ще бъде премиер в евентуално правителство.
Симеонов и Каракачанов са обсъдили с президента и втори вариант - сегашното правителство да продължи работа до края на мандата си, но с друг премиер. "Ние сме съгласни и да остане това правителство, без този министър-председател със съответните персонални промени. Тогава няма да има нужда от никакви такива резки движения, експертни правителства", каза Симеонов. Според него в този парламент има необходимото мнозинство, а голямата част от министрите в него си вършат добре работата. "Бяха свършени доста добри неща като изграждане на защитното съоръжение, което почти се завършва, реформите в енергетиката, промяната в Конституцията, Изборният кодекс, бурките, химна, ако щете, и т.н", добави Симеонов.
Каракачанов и Симеонов казаха, че постъпват политически отговорно, тъй като това би им донесло повече негативи, а явяване на предсрочни избори би било по-добър вариант за тях, тъй като се били представили добре на президентските избори. Симеонов смята, че форматът "Обединени патриоти" (ВМРО, НФСБ и "Атака"), който издигна Красимир Каракачанов за кандидат-президент, би могъл да вземе "50-60" депутатски места на предсрочните избори.
Още другата седмица президентът ще свика КСНС, се разбра от думите им. На срещата с всички парламентарно представени партии, силови министри и служби ще бъде обсъдено тяхното предложение и ако то бъде прието, президентът би могъл да връчи третия си мандат на Патриотите. Първата парламентарна сила (ГЕРБ) и втората (БСП) вече обявиха, че няма да приемат мандата.
От думите на Валери Симеонов се разбра, че Росен Плевнелиев не им е дал индикации, че е възможно да им връчи
мандата.
Председателят на групата на ГЕРБ в парламента Цветан Цветанов обаче заяви в парламента, че към настоящия момент няма да подкрепят ПФ за съставяне на правителство. Цветанов допълни, че ГЕРБ и БСП са се отказали от съставянето на кабинет и двете партии имат имат 122 народни представители, което означава, че няма как другите политически формации в 43-тия парламент да могат да формират мнозинство, което да подкрепи бъдещо избиране на какъвто и да е парламент. Цветанов очаква на заседанието на КСНС политическите сили да се обединят около датите 26 март или 2 април за предсрочни избори.


description: Да тръгнем всички със зелени гащи, понеже народът бил решил така - това, образно казано, се опитват да ни втълпят след референдума. Но тезата за неговата "безалтернативност" е погрешна.

title: Ще ходим ли всички със зелени гащи

maintext: "Ако българският народ, който по Конституция е суверен, каже, че трябва да ходим всички със зелени гащи, ще ходим всички със зелени гащи." Това съждение, което с характерната за незнанието смешно-страшна лекота зачерква векове усилия на човешката мисъл и на демократичното обществено устройство, принадлежи на български телевизионен шоумен.Устремил се, изглежда, към политиката, пътьом той инициира референдум по интересуващия го въпрос - как народът да избира политиците, които да го управляват. Съждението бе произнесено преди референдума и президентските избори, а днес, след тях, е на път да се превърне в действителност. За това силно спомага обстоятелството, че влизайки от едни избори в други, България на практика е в перманентна предизборна кампания. А както е известно, преди избори се говорят най-много небивалици.За да се харесат на избирателите, сега всички се надпреварват да убеждават, че, образно казано, трябва "да тръгнем със зелени гащи", понеже народът бил решил така. Най-гръмогласен е споменатият шоумен. Недоволен, че не стигнаха гласове, за да стане референдумът задължителен, той дни наред повтаря, че е извършена "чудовищна манипулация", като за "доказателство" дори си позволи да използва фалшиво видео . "Господа политици, не експериментирайте с търпението на собствения си началник - българския народ - и приемете безусловно неговата воля", заплаши той и подсили ефекта с "Боят настана".За да не останат по-назад, партиите се кълнат в "гласа на суверена" и обещават да го превърнат в закони, понеже референдумът бил "безалтернативен". Присъедини се дори и главният прокурор, сякаш и той е в предизборна кампания. Най-голямата партия вече внесе законопроект, повтарящ дословно положителните отговори на въпросите от референдума, а премиерът надцака всички с още по-смели идеи. И пак, за кой ли път, се канят да привличат експерти и да проучват интензивно чуждите практики.Всъщност практиките са отдавна изучени, а експертите отдавна са се произнесли: мажоритарна система с абсолютно мнозинство в два тура (каквато не съществува никъде) ще изкриви политическото представителство; ще фаворизира само 2-3 партии; ще улесни купуването на депутатски места; няма да вкара в парламента някакви ангели, а отново партийна номенклатура, допълнена с местни мутри; премахването на партийната субсидия пък ще отвори още по-широко вратите за корупцията. При това, ако промените в изборното законодателство бъдат претупани набързо (както се очертава), рисковете ще бъдат умножени многократно.Но не за тези рискове ни е думата тук. Защото самата теза за "безалтернативността" на референдума и "безусловното" приемане на "волята на суверена", която може да се илюстрира със съждението за "зелените гащи", е фактически и принципно погрешна. И много опасна.Първо, повтаряйки непрекъснато числото 3,5 милиона, нейните защитници заблуждават. Толкова е общият брой на участвалите в референдума. Утвърдително на два от въпросите обаче са отговорили около 2,5 милиона (а на третия - още по-малко). Това, разбира се, е значителна подкрепа. Само че други - близо милион - не са подкрепили този отговор. Трети пък (огромен брой хора) съзнателно не са участвали в референдума, защото го смятат за безсмислен и вреден и не искат да го легитимират. А и като цяло, ако си позволим да си играем "на едро" с числа, както правят други, трябва да кажем, че всъщност с "да" са гласували "само" малко повече от една трета от всичките около 6,8 милиона български избиратели.Но да оставим математиката настрана. Защото дори и цифрите и съотношенията да бяха други, защитниците на "волята на народа" пак нямаше да са прави. В Конституцията е записано, че "цялата държавна власт произтича от народа". Но освен "от него непосредствено" тя се осъществява "и чрез органите, предвидени в тази Конституция". Освен това: "Никоя част от народа, политическа партия или друга организация, държавна институция или отделна личност не може да си присвоява осъществяването на народния суверенитет." И може би най-важното: записано е, че "Република България е правова държава", която "се управлява според Конституцията и законите на страната".С други думи: Конституцията не позволява на никого да говори от името на всички. Обратното означава "присвояване на народния суверенитет" и узурпиране на властта. От друга страна, Конституцията не позволява всички да бъдат задължени примерно да "ходят със зелени гащи", понеже на някои (колкото и да са те) им се е приискало да е така. Или пък всички да бъдат задължени да гледат предаването на споменатия шоумен, понеже някои (колкото и да са те) го харесвали. България е все пак правова държава и освен най-различни, сменящи се мнозинства съществуват и действат принципи, права и свободи, които няма как да се отменят с обикновено гласуване. Обратното означава диктатура.Модерната демокрация представлява сложен механизъм на разделение, взаимен контрол и баланс на властите. А за да се компенсират присъщите ѝ недостатъци (включително опасността от масови, самоубийствени за обществото заблуди), пряката демокрация през вековете е допълнена от представителната. Съвременното проявление на пряката демокрация, референдумите, са опасно оръжие. Оприличават ги на "нож с две остриета". Бих казал, че понякога "ножът" е и без дръжка. Затова навсякъде по света референдумите са "оборудвани" с предпазни механизми (изисквания за възможните въпроси и тяхната форма, условия за предизвикване и за валидност...). Включително в прословутата Швейцария, където например, за да бъде валидно решението на национален референдум, за него трябва да са гласували не само над половината от избирателите, но и повече от половината от отделните кантони.В България такъв механизъм е изричното законово изискване да са участвали повече избиратели, отколкото на последните парламентарни избори. Последният референдум , за зло или за добро, не отговаря на това изискване. Така че резултатът му не е задължителен и въобще не поражда "безалтернативни" и "безусловни" последици. Точка. Сега последната дума е право и задължение на Народното събрание. Отговорността е на политиците, които сме избрали да ни представляват и да решават просветено и разумно от наше име. И да ни предпазват от безумни и опасни грешки.В случая няма много надежда, че ще постъпят така. Особено като имаме предвид ентусиазма, с който някои от тях поддържат заблудата, че промяната в изборните процедури може да реши някакъв проблем и да промени от днес за утре към по-добро държавата, в която живеем. Обърнете внимание с каква готовност все се заемат с изборното законодателство и как нито веднъж не намериха желание и сили да го направят истински със съдебната реформа. Имате ли спомен пламенният телевизионен шоумен да е казвал някога нещо за главния прокурор? И запитвали ли сте се колко по-полезно щеше да бъде, ако вместо на Орлов мост беше направил концерт пред Съдебната палата?


title: Деветдневен траур е обявен в Куба, Фидел Кастро ще бъде погребан в Сантяго де Куба

maintext:
Фотограф: Stringer
В Куба ще има 9-дневен траур заради кончината на бившия дългогодишен лидер на страната Фидел Кастро , който почина в петък на 90 години, съобщи ДПА, позовавайки се на съобщение в кубинския в. "Хувентуд ребелде".
Националните знамена ще бъдат свалени наполовина, планирани по-рано масови събития ще бъдат отложени, радиата и телевизиите ще излъчват "информационни, патриотични и исторически предавания", посочва БТА.
Погребението на Кастро ще бъде на 4 декември в Сантяго де Куба, в южната част на страната, обявиха днес кубинските власти, цитирани от световните агенции.
Погребалната церемония ще се състои в 7 часа местно време на 4 декември на гробището "Санта Ифихения" в Сантяго де Куба, се казва в съобщението на комитета по организиране на погребението, публикувано на сайта на вестник "Гранма".
Прощаването с Кастро ще започне на 28 ноември пред паметника на Хосе Марти в Хавана. На 29 ноември в 19 часа местно време на Площада на революцията, където Кастро често е говорел пред огромно множество, ще се състои митинг. На следващия ден ще бъде превозен праха до Сантяго де Куба по маршрут, повтарящ пътя на въстаналите начело с Кастро през януари 1959 г. след свалянето на режима на Фулхенсио Батиста, съобщи ТАСС.
Процесията с праха на Кастро ще се движи през страната в продължение на четири дни и ще пристигне в Сантяго де Куба на 3 декември, където в 19 часа ще се състои митинг на площад "Антонио Масео".
Фидел Кастро е израснал недалеч от Сантяго де Куба и е ходел там на училище, отбелязва "Асошиейтед прес".
Кубинските държавни медии съобщиха, че всички кубинци ще имат възможност в понеделник и вторник да отдадат последна почит на Кастро, като се подпишат под "тържествена клетва за вярност на идеите на революцията".


title: "Локомотив (Горна Оряховица) удължи слабата серия на "Пирин" в Първа лига

maintext:
[LAP.bg]
"Локомотив" (Горна Оряховица) постигна важна победа в Първа лига. Съставът се наложи с 1:0 срещу "Пирин" при домакинството си в Пловдив.Ценния гол вкара Димо Атанасов в 23-ата минута."Локомотив" е 11-и с 15 точки от 15 мача. Със същия актив "Пирин" заема десетото място, като благоевградчани вече са в серия от пет мача без победа.Още в четвъртата минута гостите получиха дузпа за нарушение на Атанас Фиданин срещу Станислав Костов. Тони Тасев изпълни, но вратарят на "Локомотив" спаси.Секунди по-късно Милен Желев изведе отлично Кифуети, който излезе сам срещу вратаря на "Пирин" Костов и го преодоля, но Ничев изчисти пред голлинията."Локомотив" поведе в 23-ата минута. Ндонг подаде към Атанасов, който уверено преодоля вратаря на съперника.В средата на второто полувреме Кифуети имаше нова възможност. Той стреля в долния ляв ъгъл на вратата на "Пирин", но Костов изби в ъглов удар. Гостите поискаха дузпа в 80-ата минута за игра с ръка на Кавдански, но съдията Баялцалиев прецени, че играта трябва да продължи.


description: Всяка есен служителите на зоопарка "Двур Кралове" водят битка с пеликаните, за да ги преместят в зимната клетка. Това е една от най-красивите и известни зоологически градини в Чехия, който се намира в подножието на Кърконош. Основана е през 1946 година.

title: Фотогалерия: Битка с пеликан

maintext: 1/11 снимки в галерията Всяка есен служителите на зоопарка "Двур Кралове" водят битка с пеликаните, за да ги преместят в зимната клетка.


title: Община Бургас подава сигнал в прокуратурата срещу фалита на "Черноморец"

maintext:
През миналата седмица беше гласувано обявяването на футболния клуб в несъстоятелност
Фотограф: Надежда Чипева
Общинските съветници настояват прокуратурата да извърши проверка на решенията в клуба от 2006 до 2016 г. Основанието на проверката е накърняване на обществения интерес.
"Дълговете на футболния клуб към днешна дата възлизат на 27 милиона лева, а загубите са колосалните 85 милиона лева", обяви съветникът Евгени Мосинов. Той допълни, че общината трябва да предложи одобрителен план и стратегия.
В съвета на директорите на "Черноморец" има двама представители на общината - Иван Цанев и Мирослав Йорданов. От общината заявиха, че двамата са гласували за обявяването в несъстоятелност, без да имат яснота за финансовото състояние на клуба. Още преди две години те са внесли докладна, с която съобщават, че нямат достъп до документацията.
Цанев и Йорданов днес са били освободени от длъжност. Това стана след гласуване на докладна, внесена от общинския съветник Георги Дражев, който е брат на скандалния бивш собственик на "Черноморец" Ивайло Дражев. Тя е приета с 40 гласа "за" при нито един против и нито един въздържал се.
Друг от общинските съветници - Ангел Божидаров, призова всички футболни фенове на протестен митинг в събота от 10.30 часа пред сградата на общината. Целта е запазването на стадион "Черноморец" като общинска собственост.
В същото време кметът Димитър Николов заяви, че територията на стадиона, която е 140 декара, е отредена само за спорт. "Никой не може да строи кооперации, търговски център, небостъргачи, атракциони или каквото и да е друго. Там могат да се изграждат само спортни игрища и площадки. Дори и частно лице да стане собственик на имота, то той ще остане със същия статут", каза Николов.
Община Бургас ще подаде сигнал до местната прокуратура да бъде разследвано обявяването в несъстоятелност на "ПСФК Черноморец" АД.Фалитът на футболния клуб беше обявен през миналата седмица. Решението беше взето на извънредно заседание по предложение на собственика Митко Събев.От общинския съвет обявиха, че не са били информирани за извънредното заседание.


title: Роналдо и Диего Симеоне бяха избрани за номер 1 в испанското първенство

maintext:
Поредно отличие в колекцията на Роналдо
Кристиано Роналдо и Диего Симеоне спечелиха наградите за най-добър футболист и най-добър треньор в испанското първенство през миналия сезон.Звездата на "Реал" (Мадрид) получи за четвърти път трофея "Алфредо ди Стефано" и се изравни с рекордьора по отличия Лионел Меси. Двамата са единствените носители на наградата с изключение на Раул Гонсалес, който бе победител при първото й връчване през 2008 г."Беше изпълнена с емоции година. Не мога да искам повече, след като спечелих Шампионската лига, европейското първенство, поднових договора си с "Реал" и спечелих тази награда. Тези отличия ме мотивират още повече да ставам все по-добър и да печеля още награди", каза Роналдо при награждаването.Симеоне спечели наградата за най-добър треньор за втори път в последните три години и стана едва третият двукратен носител на отличието след Пеп Гуардиола (2009 и 2010 г.) и Жозе Моуриньо (2010 и 2011 г.).Аржентинецът не успя да спечели трофей миналия сезон, но "Атлетико" остана трети на три точки от шампиона "Барселона" в Примера дивисион и за втори път в последните три години достигна до финала в Шампионската лига.В същото време нападателят на "Барселона" Луис Суарес получи наградата "Пичичи" за голмайстор на испанското първенство. Той вкара 40 гола в 35 мача, което му донесе и "Златната топка" за най-добър реализатор в Европа.Ян Облак от "Атлетико" е най-добрият вратар в Примера дивисион със само 18 допуснати гола в 38 мача. Алваро Мората, който през лятото се върна от "Ювентус" в "Реал", беше избран за най-добър играч от испанския национален отбор за миналия сезон.


description: Днес се говори за два казуса по отчитане на резултатите от националния референдум. Единият е, че само бюлетините в плик се отчитат за определяне на активността, а оттам и на задължителността на допитването. Другият е, че дори и липсата на отговор по въпрос в референдума, се брои активност, т.е. "за участие".

title: Александър Андреев, говорител на ЦИК: В националния референдум гласът е в плик

maintext:
Александър Андреев, говорител на ЦИК.
Фотограф: Юлия Лазарова
Днес се говори за два казуса по отчитане на резултатите от националния референдум. Единият е, че само бюлетините в плик се отчитат за определяне на активността, а от там и на задължителността на допитването. Другият е, че дори и липсата на отговор по въпрос в референдума, се брои за активност, т.е. "за участие". "Дневник" потърси говорителя на ЦИК Александър Андреев за коментар.- Аз не мога да коментирам изявления на Слави Трифонов. Към момента ЦИК е качила само данните от протоколите на районните избирателни комисии. Първо трябва да обявим окончателният резултат от референдума и тогава да го коментираме.- В националния референдум гласът е в плик.- Законът за прякото участие на гражданите в държавната власт и местното самоуправление.- Чл. 18 гласи, че "всеки гласоподавател гласува, като поставя в плик бюлетината, на която е зачертан избраният от него отговор "да" или "не", поставя бюлетината в плика, излиза от кабината и го пуска в избирателната кутия". Т.е. пише, че се гласува с плик.- Останалите видове недействителни бюлетини, които изброихте - зачеркнати, задраскани, при всяко положение са намерени в плик. Тогава те са недействителен глас по отношение на това дали е "ДА" или "НЕ", т.е. при определяне на резултата.- Грешно разбирате.- На референдума в случаите, в които имаме бюлетина в плик, независимо дали и как са зачертани отговорите по въпросите, дали са по образец или не, това е глас в полза или не на някой от въпросите. И този глас е недействителен по отношение на някой от въпросите, когато е зачертана бюлетината или не е по образец. Когато бюлетината не е в плик, този глас е недействителен по силата на Закона за прякото участие на гражданите в държавната власт и местното самоуправление, защото гласуването се извършва в плик. В чл. 20, т.6. пише, че в протокола се определя "броят на гласувалите според намерените в кутията пликове". Въз основа на тези текстове трябва да бъде разграничена бюлетината в плик, която може да е действителна и недействителна, от бюлетината без плик.- Но това е записът на закона.- Бюлетината е една и се брои една активност. Законът не дава възможност в тези случаи да се гласува с отделни бюлетини.


title: Обувките - Dnevnik.bg

maintext:
На брега на Дунав в Будапеща има чугунени обувки в памет на убитите евреи, 60 души, които били принудени от немците да събуят обувките си, преди да ги разстрелят и паднат във водата. В Унгария общо са убити около 900 хиляди евреи.
На заден план се вижда най-старият верижен мост "Сечени", взривен от немците при изтеглянето им и възстановен след войната. Горе на хълма е дворцовият комплекс Буда, резиденция на унгарските крале, построен през 1265 г.
Фотограф: visitor


description: Световна кампания за опазване на Национален парк "Пирин" като природното наследство под заплаха поде тази седмица международната природозащитна организация WWF. Поводът е проект за нов план за управление на парка.

title: Видео: Спасяването на Пирин като световна кауза

maintext:
Фотограф: Васил Тодев [WWF-България]
Фотограф: Александър Иванов [WWF-България]
Световна кампания за опазване на Национален парк "Пирин" като природното наследство под заплаха поде тази седмица международната природозащитна организация WWF.Поводът е проект за нов план за управление на парка, за който предупреждават, че е опасен, защото предвижда възможности за 12,5 пъти повече строежи в парка и за стопански сечи на 60% от територията му.От организацията събират подписка в защита на националния парк, като призовават всички граждани да я подкрепят с подписа си на този адрес "Във времена на политическа несигурност обществото ни има нужда да се обедини около непреходни ценности като опазването на природата. Лидерите на България имат неповторим шанс да покажат, че въпреки политическите си различия успешно защитават най-ценните ресурси на страната, какъвто е Национален парк "Пирин", заявяват инициаторите на кампанията.. Международната кампания призовава за опазването на впечатляващата с красотата си планина, богата на ледникови езера, на новоформиращи се видове и рядък пример за здрава планинска екосистема на Балканите. Вековните иглолистни гори на Пирин са дом на най старото дърво на Балканите – Байкушевата мура. Пирин е убежище на кафявата мечка, вълка, балканската дива коза и на 159 вида птици, между които трипръстия кълвач - най-редкият кълвач в Европа.В момента се изработва нов план за управление на парк Пирин. Във варианта, в който се предлага, документът не отговаря на целта на създаването на националния парк – опазване на дивата природа, предупреждават еколозите.Подадената от правителството оставка не спира процедурата по актуализирането на плана. По тази причина е необходима намесата на премиера на страната, независимо кой заема тази функция. Кампанията цели събирането на 75 000 подписа в подкрепа на Пирин, които да бъдат връчени максимално бързо на министър-председателя.Националното законодателство, европейската екомрежа "Натура 2000", както и закрилата на ЮНЕСКО би трябвало да осигурят качествена защита на Пирин. Предложеният план за управление предвижда обаче изграждането на две нови ски зони и разширяването на съществуващата, мотивират действията си природозащитниците. Според тях влизането му в сила би било нарушение на нормите на ЮНЕСКО, които България се е ангажирала да спазва.През 2010 г. ЮНЕСКО вече изключи ски зоните над Банско и Добринище от Световното природно наследство, защото след застрояването им и изсичането на над 160 хектара вековни гори природоохранните им функции бяха сериозно нарушени.


description: Селекционерът на националния отбор по футбол иска играчите му да бъдат по-мотивирани и дисциплинирани.

title: Хубчев: Искам да направя футболистите по-добри професионалисти

maintext:
Днес националите се събраха за лагер преди световната квалификация с Беларус на 13 ноември
[LAP.bg]
"Ако прибавим и чисто тактически неща, и намалим елементарните индивидуални грешки плюс някои други неща, ще се получи. Основното е дисциплината на терена и извън терена, както и пълното себераздаване. Това е най-важното", допълни той.
"С право търпим критики, трябва да ги приемем и да живеем с тях. Трябва много работа, за да предотвратим елементарните грешки.
Селекционерът на националния отбор по футбол Петър Хубчев иска играчите му да бъдат по-мотивирани и дисциплинирани. По думите му те не могат да станат по-добри футболисти с няколко тренировки, но могат да станат по-добри професионалисти."Трябва да са по-мотивирани и да има пълно себераздаване. Колкото и да ви е омръзнало да го слушате, това са нещата, без които не може", каза Хубчев на пресконференция преди старта на подготвителния лагер за световната квалификация с Беларус на 13 ноември.Хубчев обясни, че при избора на играчи за мача с Беларус се е водил от индивидуалните качества на играчите и това колко често играят в клубовете си. Според него това са най-добрите налични футболисти и те изобщо не са толкова лоши, колкото ги изкарват медиите.Селекционерът е забелязал и някои проблеми от психологическо естество. По думите му част от тях се притесняват от постоянните критики и "едва ли не играем със страх". Според него отборът трябва да си повярва повече.Не се заблуждаваме, че с няколко тренировки ще ги направим по-добри футболисти, но можем да ги направим по-добри професионалисти", каза още Хубчев.